Държавен вестник, бр. 67, 2023 г., стр. 3

БРОЙ  67	
Д Ъ Р Ж А В Е Н  В Е С Т Н И К 	
СТР.  3  
(5) Разрешение за пътуване с ограничена 
териториална валидност може да бъде изда­
дено по причини от хуманитарен характер 
или когато това се налага от държавния 
интерес или изпълнението на международни 
задължения, ако заявлението за издаването 
му е прието за допустимо, но все още не е 
приключила процедурата по обработването му 
съгласно чл. 26 от Регламент (ЕС) 2018/1240, 
или са налице основания за отказ, отмяна 
или отнемане на разрешението.
(6) Издадените разрешения по ал. 5 са ва­
лидни на територията на Република България 
или териториите на други държави членки при 
постигнато съгласие за това в съответствие с 
чл. 44 от Регламент (ЕС) 2018/1240.
Чл. 9л. (1) Освен на дирекция „Междуна­
родно оперативно сътрудничество“, достъп 
до информационната система ETIAS се пре­
доставя на:
1. органите за граничен контрол при из­
вършване на гранични проверки на граничните 
контролно-пропускателни пунктове съгласно 
чл. 47 и 48 от Регламент (ЕС) 2018/1240;
2. дирекция „Миграция“ и на звената 
„Миграция“ при областните дирекции на 
Министерството на вътрешните работи – за 
справка или проверка съгласно чл. 49 от 
Регламент (ЕС) 2018/1240 дали са изпълнени 
условията за влизане и пребиваване или при 
необходимост от предоставяне на данни на 
трета държава за целите на връщането съ­
гласно чл. 65, параграф 3 от Регламент (ЕС) 
2018/1240.
(2) Достъп до информационната система 
ETIAS чрез дирекция „Международно опе­
ративно сътрудничество“ във връзка с пре­
дотвратяване, разкриване и разследване на 
терористични и други тежки престъпления, 
определени в чл. 36, ал. 3 от Закона за ек­
страдицията и Европейската заповед за арест, 
се предоставя на:
1. Главна дирекция „Национална полиция“;
2. Главна дирекция „Борба с организира­
ната престъпност“;
3. Главна дирекция „Гранична полиция“;
4. областните дирекции на Министерството 
на вътрешните работи;
5. Държавна агенция „Национална сигур­
ност“;
6. Агенция „Митници“;
7. Служба „Военна полиция“;
8. органите на съдебната власт.
(3) Достъпът до информационната система 
ETIAS се предоставя от дирекция „Междуна­
родно оперативно сътрудничество“ при усло­
вията и по реда на чл. 51 и 52 от Регламент 
(ЕС) 2018/1240 въз основа на мотивирано 
искане на оправомощени от ръководителите 
на структури по ал. 2 служители в писмена 
или електронна форма.
(4) При спешни случаи, когато е необходимо 
да се предотврати непосредствена опасност 
за живота на лице, свързана с терористично 
или друго тежко престъпление, дирекция 
„Международно оперативно сътрудничество“ 
обработва искането незабавно, като проверка­
та на условията по чл. 52 от Регламент (ЕС) 
2018/1240 се извършва в 7-дневен срок след 
постъпване на искането.
(5) Органите по ал. 1 и 2 приемат и прилагат 
вътрешни правила за ефективен контрол върху 
оправомощените лица с право на достъп до 
информационната система ETIAS.
(6) Дирекция „Международно оперативно 
сътрудничество“, Главна дирекция „Гранична 
полиция“ и областните дирекции на Минис­
терството на вътрешните работи поддържат 
съгласно изискванията на чл. 69, параграфи 
3 и 4 от Регламент (ЕС) 2018/1240 регистри 
на служителите, надлежно оправомощени да 
въвеждат и извличат данни от информацион­
ната система ETIAS.
(7) Дирекция „Международно оперативно 
сътрудничество“ регистрира съгласно изисква­
нията на чл. 70 от Регламент (ЕС) 2018/1240 
всички операции по обработване на данните, 
получени въз основа на направените искания 
за достъп до информационната система ETIAS.
Чл. 9м. (1) При влизане в и излизане от 
Република България органите за граничен 
контрол въвеждат в Системата за влизане 
и излизане (СВИ) съгласно Регламент (ЕС) 
2017/2226 на Европейския парламент и на 
Съвета от 30 ноември 2017 г. за създаване на 
Система за влизане/излизане (СВИ) с цел 
регистриране на данните относно влизането 
и излизането и данните относно отказа за 
влизане на граждани на трети страни, пре­
минаващи външните граници на държавите 
членки, за определяне на условията за достъп 
до СВИ за целите на правоприлагането и за 
изменение на Конвенцията за прилагане на 
Шенгенското споразумение и регламенти 
(ЕО) № 767/2008 и (ЕС) № 1077/2011 (ОВ, L 
327/20 от 9 декември 2017 г.), наричан по-на­
татък „Регламент (ЕС) 2017/2226“, данни за 
чужденци, които:
1. са допуснати за краткосрочно пребиваване 
на територията на държавите членки и които 
подлежат на гранични проверки в съответствие 
с Регламент (ЕС) 2016/399 на Европейския пар­
ламент и на Съвета от 9 март 2016 г. относно 
Кодекс на Съюза за режима на движение на 
лица през границите (Кодекс на шенгенските 
граници) (ОВ, L 77/1 от 23 март 2016 г.);
2. са членове на семейството на български 
гражданин и не притежават карта за пребива­
ване на член на семейството на гражданин на 
Европейския съюз или разрешение за преби­
ваване съгласно Регламент (ЕО) № 1030/2002, 
даващо право на пребиваване на територията 
на страната.
(2) В СВИ се въвеждат данни и за чужден­
ци, чието влизане е отказано в съответствие 
с чл. 14 от Кодекса на шенгенските граници.
(3) В СВИ не се регистрират данни за 
чужденци, определени в чл. 2, параграф 3 от 
Регламент (ЕС) 2017/2226.